User:CristinaaaBb/sandbox

Programul "România plantează pentru mâine
În 2020 a debutat cea mai mare și ambițioasă campanie de plantare din România susținută din fonduri private. „România plantează pentru mâine” se derulează pe o perioada de trei ani, având ca obiectiv plantarea a 2 milioane de puieţi pe 430 de hectare în perioada 2020-2023. Investiția in acest proiect este de aproximativ 6 milioane de euro. Proiectul îşi propune să ajute acele comunităţi afectate de alunecări de teren. Această campanie contribuie la susţinerea a trei obiective din Agenda ONU 2030 pentru Dezvoltare Durabilă: (13) Acţiune climatică, (15) Viaţă terestră şi (17) Parteneriate pentru realizarea obiectivelor. La activitățile de plantare au contribuit peste 9000 de voluntari. Acestea s-au desfășurat pe parcursul a 1,500 de zile lucrătoare în 71 de localități din 24 de județe ale țării și s-au organizat cu sprijinul a șase ONG-uri recunoscute pentru contribuțiile aduse protecției mediului înconjurător din România – Act for Tomorrow, Mai Mult Verde, Plantăm fapte bune în România, Pădurea Copiilor, Viitor Plus și Asociația Parcul Natural Văcărești.

Rezultatele concrete ale anului 2022 din campania de plantare sunt:
 * 5,7 milioane de euro investiți
 * 24 de județe beneficiare
 * 480 de hectare plantate, dintre care 400 în zonele rurale
 * 91 de specii de arbori plantați
 * 6 ONG-uri implicate
 * 6 păduri urbane create (București, Giurgiu, Buftea, Moinești, Urziceni, Ploiești)
 * 56 de specialiști implicați (ingineri silvici, ecologiști, experți educaționali, pedologi)
 * 480 de beneficiari ai proiectului educațional
 * 10 000 de voluntari activi
 * 1500 de zile de muncă
 * 90 de autorități implicate

În cadrul campaniei „România plantează pentru mâine”, au fost dezvoltate alte trei proiecte pilot în România: plantarea mini-pădurilor urbane, primul studiu care măsoară stocarea emisiilor de carbon prin păduri, în colaborare cu Forest Design și o componentă educațională destinată apropierii elevilor de natură: pădurea educațională și plantarea la distanță. Rolul pădurilor urbane este acela de a stoca emisiile de carbon, de a îmbunătăți calitatea aerului, de a reduce zgomotul, de a crește biodiversitatea și de a preveni efectul de seră. Primele patru păduri urbane au fost plantate în primăvara și toamna lui 2021 în Moinești, Buftea, Giurgiu și la Colegiul Media din București. Cea de-a cincea pădure urbană a fost plantată în Urziceni, în primăvara anului 2022 iar cea de a șasea in Ploiești în această toamnă.

Figo: copacul cu numărul 2 milioane
Povestea lui Figo (nume derivat de la familia "Fagaceae" din care face parte) s-a născut odată cu programul "România plantează pentru mâine". A fost plantat în data de 12 noiembrie 2022, în comuna Brazi, județul Prahova. În total, pădurea născută la Brazi numără 100.000 de puieți, plantați pe o suprafață de 20 de ha și va fi o casă bună a biodiversității, fiind formată din 8 specii diferite de arbori: stejar, frasin, ulm, sălcioară, sânger, jugastru și glădiță.

Acțiunile de plantare de la Brazi au început în toamna anului 2021 și au continuat și în anul 2022.



Referințe

 * 1) Pădurea copiilor: România plantează pentru mâine
 * 2) OMV Petrom a plantat două milioane de puieţi în cadrul campaniei România plantează pentru mâine
 * 3) România plantează pentru mâine – ActForTomorrow
 * 4) OMV Petrom: România plantează pentru mâine
 * 5) OMV Petrom a plantat un milion de puieți în cadrul „România plantează pentru mâine”, cea mai mare inițiativă privată de împădurire din țară
 * 6) OMV Petrom a plantat două milioane de puieți în cadrul campaniei „România plantează pentru mâine”
 * 7) Mai Mult Verde: România plantează pentru mâine
 * 8) OMV Petrom și proiectul care vizează plantarea a 1.5 milioane de copaci
 * 9) România plantează pentru mâine! - Plantam fapte bune
 * 10) OMV Petrom a plantat două milioane de puieţi în cadrul campaniei 'România plantează pentru mâine'
 * 11) Campania "România plantează pentru mâine"
 * 12) Sven Kallen